Periodu orbital - Uiquipedia

# Periodu orbital

### De Uiquipedia

El periodu orbital ye'l tiempu que tarda un planeta o un satélite (u otru oxetu) en completar la so órbita.

Cuando se trata d'oxetos qu'orbiten alredor del Sol esisten dos tipos de períodos orbitales:

- El periodu sidéreu ye'l tiempu que tarda l'oxetu en dar una vuelta completa alredor del Sol, respeutu de les estrelles. Ésti considerase l'auténticu periodu orbital del oxetu.
- El periodu sinódicu ye'l tiempu que tarda l'oxetu en volver a apaecer nel mesmu puntu del cielu respeutu del Sol, cuandu s'observa dende la Tierra. Ésti ye'l tiempu que trescurre ente dos conxunciones socesives col Sol, y ye'l periodu orbital aparente.

El periodu sinódicu y el periodu sidéreu difieren yá que la Tierra, a la so vegada, da vueltes alredor del Sol.

### [editar] Rellación ente'l periodu sidéreu y el periodu sinódicu

Copérnico desendolcó una fórmula matemática pa rellacionar los períodos sidéreu y sinódicu d'un planeta.

N'adelantre s'emplegarán los símbolos siguientes:

  P = periodu sidéreu del planeta
  S = periodu sinódicu del planeta
  T = periodu sidéreu de la Tierra

A lo llargu del tiempu S, la Tierra percuerre un ángulu de (360º/T)S (supóngase una órbita completamente circular) y el planeta muevese (360º/P)S.

Consideremos el caso d'un planeta interior, ye dicir, un planeta que tarda menos que la Tierra en dar una vuelta al Sol.

  (360º)/P)S = (360º/T)S + 360º

Usando l'álxebra obtenemos

  1/P = 1/T + 1/S

Pa un planeta esterior, procedese de forma análoga:

  1/P = 1/T - 1/S

Retrieved from "http://ast.wikipedia.org../../../p/e/r/Periodu_orbital.html"

Categoría: Mecánica celeste

##### Views

- Artículu
- Discusión
- Revisión actual

##### Buscar

##### Otres llingües

- Български
- Català
- Česky
- Dansk
- Deutsch
- English
- Español
- Français
- Hrvatski
- Italiano
- 한국어
- Nederlands
- Norsk (nynorsk)
- Polski
- Português
- Slovenčina
- Slovenščina
- 中文